
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ……………………………………….
ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на част от недвижим имот – частна общинска собственост: помещение с площ от 33,00 м2 , разположено на партерен етаж в сграда на Общинска администрация, гр. Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По силата на акт за частна общинска собственост № **/11.03.1999 г., Община Златоград е собственик на партер, 6 - ти, 7 - ми и 8 - ми етажи от осеметажна масивна сграда на Общинска администрация Златоград, гр. Златоград, ул. “С******* С********” №*, УПИ ХІІІ – за административна сграда и читалище, кв. 76 по ПУП  на гр. Златоград.
С Договор № **/13.08.2015 г. помещение с площ от 33,00 кв. м. на партерен етаж от осеметажна сграда на Общинска администрация, находяща се в гр. Златоград, ул. “С***** С*********” №*, бе предоставено под наем на „М****** К******“ Е****, с предназначение за админстративно-правни услуги, за срок от 10 години. Срокът на договора е изтекъл на 12.08.2025 г. 

Съгласно действащата Наредба № 2 за реда за придобиване, управление и разпореждане с общинско имущество на ОбС Златоград, недвижими имоти – частна общинска собственост, предназначени за стопански нужди, се отдават под наем,  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

Съгласно, чл. 14, ал. 8 от Закона за общинската собственост, наемните цени се определят от общинския съвет.

В Тарифата за базисни наемни цени, за кв. м., на общински  имоти към Наредба № 2 за реда за придобиване, управление и разпореждане с общинско имущество на Общински съвет Златоград е определена базисна цена за отдаване под наем на помещения в масивни сгради в I зона в гр. Златоград, за административни офиси, в размер на 4,96 лв. за 1 кв. м., без вкл. ДДС.
Отдаване под наем на помещението е включено в Годишната програма за управление и разпореждане с имотите-общинска собственост за 2025 година, приета с Решение № И 407/20.05.2025 г. на Общински съвет Златоград, като имот, който Община Златоград има намерение да предостави под наем. 

С настоящата докладна записка правя предложение за откриване на  процедура за провеждане на публично оповестен търг за отдаване под наем на имот – частна общинска собственост: помещение с площ от 33,00 кв. м. на партерен етаж от осеметажна сграда на Общинска администрация, находяща се в гр. Златоград, ул. “С***** С*********” №*.
Във връзка с гореизложеното, предлагам следния проект за  

Р Е Ш Е Н И Е

Общински съвет Златоград на основание чл. 14, ал. 1 и ал. 8 от Закона за  общинската собственост и чл. 19 от Наредба  № 2 за реда  за придобиване,  управление  и разпореждане  с общинско имущество на Общински съвет Златоград,

                                                             РЕШИ:

1. Открива процедура по провеждане на публично оповестен търг с явно наддаване за отдаване под недвижим имот – частна общинска собственост: помещение с площ от 33,00 кв. м. на партерен етаж от осеметажна сграда на Общинска администрация, находяща се в гр. Златоград, ул. “С***** С*******” №*.

Партерен етаж от осеметажна масивна сграда на Общинска администрация Златоград, находяща се в гр. Златоград, ул. "С******** С********" № *, представлява самостоятелен обект с идентификатор 31111.33.409.1.7 с обща площ 444 кв. м., разположен в сграда с № 1 (сграда с идентификатор 31111.33.409.1), построена в поземлен имот с идентификатор 31111.33.409 по КК на гр. Златоград, с предназначение на сградата: за делова и административна дейност; при съседни самостоятелни обекти в сграда: на същия етаж: няма; под обекта: няма; над обекта: 31111.33.409.1.8, по Акт за частна общинска собственост № **/11.03.1999 г.,  вписан в Служба по вписванията – Златоград към  Агенцията по вписванията с вх. рег. № ***/26.04.2005 г., том * – ***, дело ***/**, партида 24.
При следните тръжни условия:
1.1. Първоначална тръжна месечна наемна цена на имота, е в размер на 163,68 лв. (сто шестдесет и три лева и шестдесет и осем стотинки), без включен ДДС.

Върху месечната наемна цена ще се начислява ДДС.

1.2. Предназначение – за административни услуги.

1.3.  Срок за отдаване под наем –10 години от сключване на договора за наем.
1.4. Наемателят е длъжен да заплаща такса „Битови отпадъци“ и застрахователната премия, пропорционално на наетата площ.

1.5. Основните и текущи ремонти на отдадения под наем имот, във връзка с  използването му  по предназначение, са за сметка на наемателя.
2. Място на провеждане на търга с явно наддаване – заседателната зала, разположена на втори етаж в сградата на Общинска администрация Златоград, ул. “С******** С***********”№ *. 

3. Депозит за участие в търга е в размер на 328,00 лв. (триста двадесет и осем лева).

Място и срок за внасяне на депозита - касата на Центъра за административно обслужване, находящ се на партерен етаж в сградата на Общинска администрация Златоград, ул. “С***** С******”   № * до 17.30 ч. на работния ден, предхождащ деня на провеждане на търга.

4. Стъпка за наддаване – 10% към първоначалната тръжна месечна наемна цена.

5. Оглед на имота – предмет на търга, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен търг с явно наддаване, след закупена тръжна документация и по предварителна заявка в дирекция АПО, ОС и З в Общинска администрация Златоград.

6. Задължителни документи за участие в търга:

1) Заявление от кандидата за участие в търга.

2) Документ за внесен депозит – оригинал/копие.

3) Документ за закупена тръжна документация – оригинал/копие.

4) Копие от документ за самоличност.

5) Пълномощно с нотариална заверка на подписа, когато се участва чрез пълномощник.
6) Декларация за запазване на предназначението на обекта – по образец.

7) Декларация по чл. 11, ал. 2 от Закона за общинската собственост - по образец.

8) Декларация за извършен оглед на обекта - по образец.

9) Декларация за запознаване с тръжна документация - по образец.

7. Участието в търг с явно наддаване е достъпно и равнопоставено за всички физически и юридически лица. 

Не се допускат до участие в търг с явно наддаване физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили тръжна документация в предвидения срок;

- Не са внесли в предвидения срок и на място, посочено в т. 3 от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен търг с явно наддаване и тръжна документация към нея.

8. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: предмет на търга; първоначална тръжна цена; условия; място и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС - Златоград за реда за придобиване, управление и разпореждане с общинско имущество.
Приложения: копие на АОС частна № **/11.03.1999 г.
МИРОСЛАВ ЯНЧЕВ
Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

